Endamê Grup Yorumî Îbrahîm Gokçekî yo ke rojeyê mergî de yo vat: ''Ma rê sozê konserêko ke ca û tarixê ci kifş ê bidê.''
Gokçeko ke 316 rojan ra nata rojeyê mergî de yo, îfade kerd ke ê ne vengdayîşê merhamet ne zî wijdan kenê têna edalet wazenê. Gokçekî vat: ''Ma rê sozê konserêko ke ca û tarixê ci kifş ê bidê. Rayîr bidê ke wa embazê ma Alî Araci û Sultane Gokçek ê ke dewaya înan a qetîye esta, vera bidîyenê. Rayîrê vergirewtişê mergî no yo. Ma seba merhametî yan zî wijdanî veng nêdanê. Ma edalet wazenê. Huqûq bîyarê ca, mergan vindarnê. Çira waştişê meşrûyî yê Grup Yorumî nênê caardene?''
